stanford-oval/wikipedia huggingface dataset:
אוספרטי
רשימת רצועות

| אוספרטי> מס' | אוספרטי> שם | אוספרטי> משך | אוספרטי>  | אוספרטי>  | אוספרטי>  | אוספרטי>  | אוספרטי>  | אוספרטי>  | אוספרטי>  |
| --- | --- | --- | --- | --- | --- | --- | --- | --- | --- |
| 1. | פגישה ראשונה  | 3:30 |  |  |  |  |  |  |  |
| 2. | שיר בכיף  | 3:42 |  |  |  |  |  |  |  |
| 3. | אתמול  | 3:14 |  |  |  |  |  |  |  |
| 4. | ענוג  | 3:27 |  |  |  |  |  |  |  |
| 5. | ורוד זה לא רק צבע  | 3:52 |  |  |  |  |  |  |  |
| 6. | מחבואים  | 3:46 |  |  |  |  |  |  |  |
| 7. | קולנוע  | 3:35 |  |  |  |  |  |  |  |
| 8. | תפסיק לכוון אליי  | 3:22 |  |  |  |  |  |  |  |
| 9. | שלא יגמר לי הלילה  | 3:22 |  |  |  |  |  |  |  |
| 10. | זמן לאהוב  | 3:33 |  |  |  |  |  |  |  |
| משך כולל: | משך כולל: | 35:23 |  |  |  |  |  |  |  |
הערות שוליים

↑  שיר בכיף - Single by Roni Duani, באתר Apple Music
↑  פגישה ראשונה - Single by Roni Duani, באתר Apple Music
↑  ענוג - Single by Roni Duani, באתר Apple Music
↑  Etmol - Single by Roni Duani, Apple Music
↑  זמן לאהוב - Single by Roni Duani, באתר Apple Music
↑  אוספרטי by Roni Duani, באתר Apple Music (באנגלית)
↑  אסף נבו, ‏אוספרטי: רוני דואני כמו שמעולם לא שמעתם, באתר ‏מאקו‏, 14 בפברואר 2014
↑  רוני דואני – אוספרטי – אלבום חדש! | | Helicon Music, באתר www.helicon.co.il, ‏2014-02-05
צופי אש

סיכת צופי אש
סיכת צופי אש ישנה (עד - 2023)
צופי אש הם בני נוער, המתנדבים בשירותי הכבאות וההצלה של מדינת ישראל לצד לוחמי האש. פעילות צופי האש יכולה להתחיל מכיתה י' (בגיל 15) בדרך כלל צופי האש מגיעים להתנדבות במסגרת תוכנית המחויבות האישית עד הגיעם לגיל 18.
בתחנות הכיבוי במדינת ישראל פעילים כיום כמספר מעורך של 2,800 צופי אש. (נכון לשנת 2023).
היסטוריה

פעילות צופי אש התחילה בשנת 1959.
באסון הכרמל, ב-2 בדצמבר 2010 נהרג צופה האש אלעד ריבן - תלמיד כיתה י"א בבית הספר הריאלי העברי בחיפה, אשר התנדב במערך הכבאות וההצלה כצופה אש. בעקבות האסון הופסקה קבלת צופי אש חדשים למשך 4 שנים בכל הארץ, בשנת 2014 נפתח הקורס לצופי אש ברחבי הארץ מחדש מלבד מחוז צפון.
טקס השבעה לצופי האש ב-12 במרץ 2023, בוגרי מחזור א' של צופי האש במחוז צפון, במהלך השנה, הוכשרו 111 צופי אש, הקורס הוא יוזמה של מנהלת המחוז, ד"ר אורנה שמחון, ומפקד מחוז צפון כבאות והצלה לישראל, טפסר ניזאר פארס.
גיוס מתנדבים

הרוב המוחלט של צופי האש מתחיל התנדבותו במסגרת תוכנית המחויבות האישית הקיימת ברשויות מקומיות רבות. במסגרת התוכנית תלמידי כיתות י' בבתי הספר העל-יסודיים מתבקשים להקדיש שישים שעות מזמנם לטובת הקהילה, וארגון צופי האש מהווה את אחד מאפיקי ההתנדבות האפשריים. גיוס המתנדבים נעשה בעיקרו על ידי נציגי הארגון המגיעים אל בתי הספר, בסיום שעות המעורבות יש לצופה את האופציה להמשיך להתנדב בתחנות ולהמשיך את קריירת ההתנדבות שלו עד לגיל 18.
גיוס מתנדבים > תנאי גיוס

מלאו למועמד/ת 15 שנים.
הציגו אישור רפואי המעיד על יכולת להתנדב בכיבוי אש (בהתאם לאופי ההתנדבות).
הסכמה לבדיקת העדר הרשעות במרשם הפלילי.
אישור הורים.
חתימה על טפסים.
עמידה בקורס, במבחן מסכם עיוני ומעשי ובמבחני כושר.
גיוס מתנדבים > משמרות

במהלך המשמרות צופי האש שוהים בתחנות הכיבוי, ונמצאים בכוננות יחד עם הכבאים. כאשר מתקבלת הודעה על אירוע, כבאים וצופי אש יוצאים יחד למקום האירוע ברכבי כיבוי, חילוץ והצלה. צופי האש משתתפים בטיפול בכל סוגי האירועים בהם מטפלים שירותי הכבאות; שריפות במבני מגורים, שריפות של כלי רכב, תאונות דרכים, שריפות בשטחים פתוחים, אירועי חומרים מסוכנים, חילוצים מורכבים ועוד.
כחלק מעבודתם במקום האירוע, צופי האש מפעילים משאבות של רכבי הכיבוי, מזנקי מים, מציבים סולמות, כלים הידראוליים, ופורשים זרנוקים. משימות צופי האש זהות למשימות הכבאים, במגבלות המתחייבות מגילם הצעיר. כך למשל, נאסר עליהם לחדור לתוך מבנה בוער. בשל הסכנות הנלוות, צופי האש נעזרים בציוד מגן, שעיקרו אפוד זיהוי, קסדות, נעלי בטיחות, כפפות עבודה, כפפות חום, מסכת נומקס, מעיל תקיפה, ומכנס תקיפה ייעודיים לכיבוי והצלה. במקרים מסוימים, באירועים הנמשכים שעות רבות, צופי האש נקראים מביתם אל מקום האירוע, על מנת לסייע לכבאים. תרומתם במשמרות מתבטאת בהגדלת כוח האדם באירוע, ובכך הם מעלים הסיכויים להציל נפש ורכוש, משפרים את השירות לתושב וחוסכים במשאבים הציבוריים.
גיוס מתנדבים > אבטחה

צופי האש משתתפים יחד עם הכבאים באבטחת אירועים רבי משתתפים בהם נדרשת נוכחות כוחות כבאות והצלה. במהלך האירועים כוחות אלה מספקים מענה ראשוני ומהיר לכל התרחשות בתחום אחריותם, וייצוג מערך הכבאות בישראל. בין האירועים הזוכים לאבטחה: טקסי אש של תנועות נוער, מצעדי לפידים, אירועי ספורט, מופעי בידור, עצרות זיכרון והפגנות.
צופי האש מתפרשים בכוחות גדולים במיוחד בעת חגיגות ערב יום העצמאות, ומאבטחים את במות הבידור ברחבי הארץ. כמו כן, הם מסיירים במהלך ערב ל"ג בעומר יחד עם הכבאים, ונשלחים לכבות מדורות מסוכנות.
הדרכה והכשרה

עבודתם של צופי האש דורשת מהם הכשרה בתחום הכבאות וההצלה. ההדרכות נערכות על ידי צופי האש הוותיקים, וחלקן בליווי של כבאים.
הדרכה והכשרה > קורס צופי אש בסיסי

הכשרת צופה האש מתחילה בקורס כיבוי בסיסי. הקורס כולל ידע בתחומים הבאים:
בטיחות במהלך תרגילים, אירועים מסוכנים ומקרי חירום.
פירמידת האש, סוגי שריפות ושיטות כיבוי.
זרנוקים, מזנקים, לחצי מים ואספקות (מברזי כיבוי וממקורות מים פתוחים)
סולמות וקווי מים עליונים
מערכות נשימה פתוחה.
הכרת כל סוגי רכבי הכיבוי.
תפעול כלי חילוץ הידראוליים (כדוגמת הקוצץ-מפסק, המשמש בעיקר לחילוצים בתאונות דרכים)
תפעול דוחף עשן (מתקן לשחרור עשן מחללים סגורים)
הקורס כולל תכנים תאורטיים ומעשיים ומשולבת בו הקפדה על נוהלי הבטיחות.
בסיומו מתקיים מבחן, שהעוברים אותו נחשבים לצופי אש. אשר רשאים לקחת חלק בטיפול באירועי כיבוי אמתיים, בליווי צופי אש וותיקים בלבד.
הדרכה והכשרה > קורס צופי אש מתקדם

מספר חודשים עד שנה, ולאחר צבירת ניסיון מעשי באירועים השונים, מתחילים המתנדבים בקורס צופי אש מתקדם. קורס זה כולל שיפור היכולות והעמקה של הידע שנרכש בקורס הבסיסי. כמו כן, בקורס זה נלמד ידע נוסף בתחומים הבאים:
שימוש ולמידה של תרכיז קצף ומעכבי בעירה
הפעלת מסור דיסק ומסור שרשרת.
הכרת רכבי חילוץ והצלה ייעודיים: רכב החילוץ וההצלה "געש", רכב יחידה לחילוצים מיוחדים (יל"מ) בתחנות שבהם יש צוותים לחילוצים מיוחדים.
בסיומו של הקורס נערך מבחן מסכם, העוברים את הקורס רשאים לצאת לאירועים עם הכבאים ללא ליווי של צופי אש וותיקים אחרים, ורשאים להדריך צופי אש חדשים.
הדרכה והכשרה > נושאי תפקידים

קצין צופי אש ומתנדבים מחוזי - כבאי בעל דרגת קצונה בכירה, אחראי על נושא צופי האש ומתנדבי כבאות והצלה במחוזו.
אחראי צופי אש ומתנדבים תחנתי - כבאי / ראש צוות הכפוף לקצין צופי אש ומתנדבים המחוזי ופועל יחד איתו בניהול כלל התחומים בארגון. שאר צופי האש והמתנדבים כפופים לו.
"אחראים נוספים" 
ישנם מספר צופי אש וותיקים בכל תחנה אשר כל אחד מהם אחראי על תחום מסוים (התפקידים משתנים בין תחנה לתחנה):
אחראי צופים - צופה האחראי על כל התקשורת בין אחראי הצופים והמתנדבים התחנתי לבין הצופים.
הדרכות – קביעת הדרכות ואימונים שייערכו לצופי האש והמתנדבים בתחנה.
אבטחות – שיבוץ צופי אש לאבטחות השונות.
משמעת – פיקוח על ההופעה והמשמעת של צופי האש.
הדרכה והכשרה > ועדת צופי אש ארצית

ועדת צופי האש הארצית כפופה לנציב הכבאות וההצלה, ומטפלת בנושא צופי האש ברמה הארצית. ועדת צופי האש מארגנת פעילויות שונות למתנדבים, דוגמת קורס השתלמות במכללה הלאומית לכבאות והצלה (שיצא לדרך באוגוסט 2009).
אחראי מתנדבים ארצי - טפסר איציק לוי
מדים ודרגות

מדים - מדי העבודה של צופי אש כוללים חולצת טריקו שחורה עם הכיתוב "כבאות והצלה, וסמל הכנפיים של לוחמי האש", ומכנסי עבודה שחורים, בנוסף במספר תחנות יש ביגוד בייצור אישי של צופי האש בתחנה להעלות את המוראל של צופי האש.
מדי ב' של צופי האש כוללים חולצה בצבע אפור כהה, מתנדב כבאות / צופה אש רקום בצד ימין של החזה, וסמל כבאות והצלה רקום על השרוול בצד הימני.
מדי א' של צופי האש כוללים חולצה בצבע אפור בהיר עליה סמל כבאות והצלה רקום על השרוול בצד הימני ובנוסף נענדת סיכת שם וסיכות סיום קורסים וסיכת צופה האש.
דרגות - דרגות צופי האש זהות לדרגות הכבאים.
צופה אש עשוי לזכות בהעלאה בדרגה מכמה סיבות: עבור תרומה משמעותית במסגרת הארגון, בעת סיום קורס שמזכה בדרגה ועל פי ותק המתנדב, להבדיל מדרגות הכבאים, דרגות צופי האש עולה בכל שנה.
דרגות צופי האש נענדות על צווארון החולצה.
| דרגה | כבאי-מתנדב | כבאי-ראשון-מתנדב | רב-כבאי-מתנדב (רב"כ) | סמל-כבאי-מתנדב |
| --- | --- | --- | --- | --- |
סמל הדרגה:
דרגות נגדים

דרגות נגדים של צופי האש הם רב-סמל-כבאי-מתנדב עד רב-סמל-ראשון-כבאי-מתנדב כולל ונענדות על הכתף.
בדרך כלל דרגות נגדים אלו יענדו צופי אש וותיקים, עם וותק של מעל ל-5 שנים או מתנדבים בוגרים או יחידות מתנדבים למתנדבים אשר הגיעו לדרגה זו.
| דרגה | רב-סמל-כבאי-מתנדב (רס"ל) | רב-סמל-ראשון-כבאי-מתנדב (רס"ר) |
| --- | --- | --- |
| סמל הדרגה | רב-סמל-מתנדב בכבאות והצלה לישראל | רב-סמל ראשון מתנדב |
פעילויות גיבוש והווי

לעיתים צופי האש מקיימים פעילויות הווי על מנת לגבש את המתנדבים, להעלות את המוראל ולשפר את עבודת הצוות. 

בנוסף, צופי האש עורכים ביקורי גומלין בין תחנות כיבוי אש בישראל. 

כמו כן נערכות פעילויות גיבוש בתחנות הכיבוי עצמן.
ערכים, ניסיון וידע

הארגון מחנך לאזרחות טובה ומעניק למתנדבים ידע להמשך דרכם. בראש סולם הערכים של צופי האש נמצאת רוח ההתנדבות והעזרה לזולת. עיקר פעילות הארגון מתמקדת בסיוע לתושבי המדינה, אם בהצלת חייהם ורכושם, ואם בשיפור איכות חייהם. הפגישה פנים אל פנים עם האנשים, הפונים למוקד 102 של מכבי האש, ונמצאים במצב של חוסר אונים וחרדה, ממחישה למתנדבים את מהות התרומה שלהם לקהילה.
בצופי האש מושם דגש על חלוקת אחריות וסמכות. הפקדתו של כל מתנדב על תחום מסוים מפתחת בו רגש אחריות כלפי המתרחש, והוא לומד לקצור את הפירות להצלחתו או לשלם את המחיר על טעויותיו. כמו כן, צופה האש לומד להיות חלק ממערכת היררכית כמבצע הוראות שניתנות לו או כמכתיב משימות לאחרים. במהלך האירועים השונים, המתנדב לומד להתמודד עם מצבי חירום בשיקול דעת וללא פאניקה.
כמו כן, מודגשת בארגון גאוות היחידה, השומרת על מוטיבציה גבוהה. צופה האש רוכש ידע מקצועי בכיבוי דליקות ובחילוץ, אשר עשוי לסייע בידו להציל חיים בעתיד. בנוסף לכך, צופי האש לומדים כיצד לשמור על כללי הבטיחות, ולמנוע פגיעות מיותרות. הם צוברים ידע מעשי בהדרכה בתחומים מקצועיים ובעמידה מול קהל.
ראו גם

מכבי אש
שירותי כבאות והצלה
המכללה הלאומית לכבאות והצלה
הערות שוליים

↑  יעל ברנובסקי, אלעד בן ה-16 התנדב ככבאי, ונספה באסון, באתר ynet, 4 בדצמבר 2010
| תנועות נוער וארגוני נוער בישראל |
| --- | --- | --- |
| אינם מזוהים פוליטית | אור לחינוך • אות הנוער • אחריי! • איגי • ארגון הצופים הערביים • האיחוד החקלאי • המכבי הצעיר • הנוער הדרוזי • הצופים הדרוזים • הצופים העבריים • הצופים הערבים האורתודוקסים • הצופים הערבים הקתוליים • התאחדות הצופים והצופות בישראל • התנועה החדשה • כנפיים של קרמבו • LEAD • נוער חובב תנ"ך • צופי בתי הספר הערביים והדרוזים • שומרי המפרץ |  |
| מזוהים עם השמאל הפוליטי | אג'יאל • בני המושבים • ברית הנוער הקומוניסטי הישראלי • המחנות העולים • הנוער העובד והלומד • הנוער הערבי החלוצי • השומר הצעיר • נוער הדמוקרטים • סדאקה רעות |  |
| מזוהים עם המרכז הפוליטי | נוער יש עתיד |  |
| מזוהים עם הימין הפוליטי | ההנהגה הצעירה באיחוד הלאומי‏ • הנוער הלאומי בית"ר • הנוער הציוני • נוער הליכוד |  |
| תנועות נוער דתיות | אריאל • בני עקיבא • הנוער הדתי העובד והלומד • נוע"ם • נוער תל"ם • עדת הצופים • עוז • עזרא |  |
| תנועות נוער חרדיות | אור ישראלי • בנות בתיה • היכלי ענ"ג • פרחי הדגל • נוער חב"ד • צבאות השם |  |
| ארגוני נוער השייכים לגופים ממסדיים | גדנ"ע • גדנ"ע אוויר • חוגי סיירות • מועצת התלמידים והנוער הארצית • מועצת תנועות הנוער בישראל • נוער מד"א • צופי אש |  |
| תנועות נוער שנסגרו | בית"ר • הצבעים שלנו • התנועה המאוחדת • טלנוער • נוער התחיה • נוער לנוער • עליית הנוער • צמרת• נוער העבודה • נוער מרצ |  |
| מושגי יסוד בהדרכה | חניך • מדריך נוער • בוגר • רכז • קבוצה • פעולה • מערך פעולות • גיבוש • הנהגת נוער • מתודיקה בהדרכה • מקורות ההשפעה של המדריך  • קורס הדרכה |  |
צופה מסלין מים באימון
נבחרת ברזיל בכדורסל

| --- | --- |
ברזיל
 מידע כללי
 התאחדות:  קונפדרציית הכדורסל הברזילאית
 הצטרפות:  1935
 השתייכות:  פיב"א אמריקה
 דירוג פיב"א (10 באוגוסט 2024):  12      
  - ניקוד פיב"א:  673.7
 מאמן:  אלכסנדר פטרוביץ'
 www.cbb.com.br
 
 אליפות העולם בכדורסל
 הופעות:  19 (הראשונה ב-1950)
 ההישג הטוב:  זהב: 1959, 1963 כסף: 1954, 1970 ארד: 1967, 1978
 המשחקים האולימפיים
 הופעות:  16 (הראשונה ב-1936)
 ההישג הטוב:  ארד: 1948, 1960, 1964
 אליפות אמריקה בכדורסל
 הופעות:  19 (הראשונה ב-1980)
 ההישג הטוב:  זהב: 1984, 1988, 2005, 2009   כסף: 2001, 2011, 2022   ארד: 1980, 1989, 1992, 1995, 1997
 
נבחרת הגברים של ברזיל בכדורסל היא נבחרת הכדורסל הלאומית של ברזיל. הנבחרת מנוהלת על ידי קונפדרציית הכדורסל הברזילאית. הדירוג הנוכחי של נבחרת ברזיל ברשימת הדירוג של פיב"א לנבחרות גברים, הוא המקום ה-12 בעולם, נכון ל-10 באוגוסט 2024, ללא שינוי לעומת דירוג קודם.
נבחרת ברזיל היא אחת מנבחרות הכדורסל הטובות באמריקה ובעולם. נבחרת ברזיל זכתה פעמיים באליפות העולם בכדורסל (בשנים 1959, 1963) וארבע פעמים באליפות אמריקה בכדורסל (בשנים 1984, 1988, 2005, 2009). הנבחרת השתתפה גם במשחקים האולימפיים והישג השיא שלה היה המקום השלישי, אליו הגיעה שלוש פעמים בשנים 1948, 1960 ו-1964. הנבחרת גם זכתה חמש פעמים במדליית הזהב במשחקים הפאן אמריקאיים (בשנים 1971, 1987, 1999, 2003 ו-2007).
בסוף המאה ה-20 בלט בנבחרת ברזיל הכדורסלן אוסקר שמידט, שיאן הנקודות בכל הזמנים.
כל האולימפיאדות

| כדורסל במשחקים האולימפיים |
| --- | --- | --- | --- | --- |
| שנה | מיקום | משחקים | ניצחונות | הפסדים |
| גרמניה הנאצית 1936 | מקום תשיעי | 4 | 2 | 2 |
| בריטניה 1948 | מקום שלישי | 8 | 7 | 1 |
| פינלנד 1952 | מקום שישי | 8 | 4 | 4 |
| אוסטרליה 1956 | מקום שישי | 7 | 3 | 4 |
| איטליה 1960 | מקום שלישי | 8 | 7 | 1 |
| יפן 1964 | מקום שלישי | 9 | 6 | 3 |
| מקסיקו 1968 | מקום רביעי | 9 | 6 | 3 |
| גרמניה המערבית 1972 | מקום שביעי | 9 | 5 | 4 |
קנדה 1976: לא העפילה
| ברית המועצות 1980 | מקום חמישי | 7 | 4 | 3 |
| ארצות הברית 1984 | מקום תשיעי | 7 | 3 | 4 |
| קוריאה הדרומית 1988 | מקום חמישי | 8 | 5 | 3 |
| ספרד 1992 | מקום חמישי | 8 | 4 | 4 |
| ארצות הברית 1996 | מקום שישי | 8 | 3 | 5 |
אוסטרליה 2000: לא העפילה
יוון 2004: לא העפילה
הרפובליקה העממית של סין 2008: לא העפילה
| בריטניה 2012 | מקום חמישי | 6 | 4 | 2 |
| ברזיל 2016 | מקום תשיעי | 5 | 2 | 3 |
יפן 2020: לא העפילה
| צרפת 2024 | מקום שביעי | 4 | 1 | 3 |
ארצות הברית 2028: 
| סך הכל | 16 הופעות | 115 | 66 | 49 |
כל אליפויות העולם

| אליפות העולם בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
| ארגנטינה 1950 | מקום רביעי | 6 | 3 | 3 |
| ברזיל 1954 | מקום שני | 9 | 8 | 1 |
| צ'ילה 1959 | מקום ראשון | 9 | 7 | 2 |
| ברזיל 1963 | מקום ראשון | 6 | 6 | 0 |
| אורוגוואי 1967 | מקום שלישי | 9 | 7 | 2 |
| יוגוסלביה 1970 | מקום שני | 9 | 7 | 2 |
| פרגוואי 1974 | מקום שישי | 10 | 4 | 6 |
| הפיליפינים 1978 | מקום שלישי | 10 | 8 | 2 |
| קולומביה 1982 | מקום שמיני | 8 | 5 | 3 |
| ספרד 1986 | מקום רביעי | 12 | 8 | 4 |
| ארגנטינה 1990 | מקום חמישי | 8 | 4 | 4 |
| קנדה 1994 | מקום 11 | 8 | 2 | 6 |
| יוון 1998 | מקום עשירי | 8 | 2 | 6 |
| ארצות הברית 2002 | מקום שמיני | 9 | 4 | 5 |
| יפן 2006 | מקום 19 | 5 | 1 | 4 |
| טורקיה 2010 | מקום תשיעי | 6 | 3 | 3 |
| ספרד 2014 | מקום שישי | 7 | 5 | 2 |
| הרפובליקה העממית של סין 2019 | מקום 13 | 5 | 3 | 2 |
| הפיליפיניםיפןאינדונזיה 2023 | מקום 13 | 5 | 3 | 2 |
קטר (מדינה) 2027: 
| סך הכל | 19 הופעות | 149 | 90 | 59 |
כל אליפויות אמריקה

| אליפות האמריקות בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
| פוארטו ריקו 1980 | מקום רביעי | 6 | 4 | 2 |
| ברזיל 1984 | מקום ראשון | 8 | 8 | 0 |
| אורוגוואי 1988 | מקום ראשון | 8 | 7 | 1 |
| מקסיקו 1989 | מקום שלישי | 8 | 7 | 1 |
| ארצות הברית 1992 | מקום שלישי | 6 | 5 | 1 |
| פוארטו ריקו 1993 | מקום רביעי | 7 | 4 | 3 |
| ארגנטינה 1995 | מקום שלישי | 10 | 5 | 5 |
| אורוגוואי 1997 | מקום שלישי | 9 | 6 | 3 |
| פוארטו ריקו 1999 | מקום שישי | 8 | 3 | 5 |
| ארגנטינה 2001 | מקום שני | 10 | 7 | 3 |
| פוארטו ריקו 2003 | מקום שביעי | 8 | 3 | 5 |
| הרפובליקה הדומיניקנית 2005 | מקום ראשון | 10 | 7 | 3 |
| ארצות הברית 2007 | מקום רביעי | 10 | 5 | 5 |
| פוארטו ריקו 2009 | מקום ראשון | 10 | 9 | 1 |
| ארגנטינה 2011 | מקום שני | 10 | 8 | 2 |
| ונצואלה 2013 | מקום תשיעי | 4 | 0 | 4 |
| מקסיקו 2015 | מקום תשיעי | 4 | 1 | 3 |
| ארגנטינהקולומביהאורוגוואי 2017 | מקום עשירי | 3 | 1 | 2 |
| ברזיל 2022 | מקום שני | 6 | 5 | 1 |
| ניקרגואה 2025 | העפילה |  |  |  |
| סך הכל | 19 הופעות | 145 | 95 | 50 |
סגל הנבחרת

סגל הנבחרת בטורניר גביע העולם בכדורסל 2023 (עמודת 'קבוצה' מתייחסת למועדון בו שיחק השחקן בזמן הטורניר):
| שם | גובה | עמדה | קבוצה |
| --- | --- | --- | --- |
| יאגו דוס סנטוס | 1.78 | PG | סרביה הכוכב האדום בלגרד |
| ראול נטו | 1.85 | PG | טורקיה פנרבחצ'ה |
| מרסלו הוארטס | 1.91 | PG | ספרד טנריפה |
| ויטור בניטה | 1.94 | SG | ספרד פלנסיה |
| ג'ורג' דה פאולה | 1.96 | SG | גרמניה רטיופארם אולם |
| גי סנטוס | 1.97 | SF | ארצות הברית סנטה קרוז ווריורס |
| לאונדרו מינדל | 2.01 | SF/PF | יפן אלברק טוקיו |
| ברונו קבוקלו | 2.06 | PF | איטליה רייר ונציה |
| לוקאס דיאס | 2.07 | PF | ברזיל פרנקה |
| כריסטיאנו פליסיו | 2.06 | C | ספרד גרנדה |
| טים סוארס | 2.11 | C | יפן נגויה דיימונד דולפינס |
| פליפה דוס אנחוס | 2.18 | C | אנדורה אנדורה |
הערות שוליים

↑  דירוג לנבחרות לאומיות גברים באתר פיב"א
חנו הגדול

חנו מסרב לשלם לשכירים. קריקטורה מודרנית.
חָנוֹ הגדול (בפיניקית: 𐤇𐤍𐤀) היה אציל פיניקי עשיר שחי בקרתגו במאה השלישית לפנה"ס.
חייו

עושרו של חנו נבע מאדמותיו בצפון אפריקה, וכינויו "הגדול", כנראה ניתן לו עבור כיבושיו בקרב האויבים האפריקנים של קרתגו.
במהלך המלחמה הפונית הראשונה, הנהיג חנו את הסיעה שתמכה בהפסקת הלוחמה ברפובליקה הרומית. הוא העדיף להמשיך בכיבוש שטחים באפריקה מאשר לנהל קרבות ימיים עם רומא אשר לא יביאו לו רווח כלכלי. מתנגדו הראשי של חנו ושל סיעתו היה חמלקרת ברקה, אביו של חניבעל, שפיקד על צבא בסיציליה.
בשנת 244 לפנה"ס לאחר הניצחון הימי הקרתגי בקרב דרפאנה, שחרר חנו משירות חלק גדול מהצי הקרתגי כדי לחסוך בהוצאות, ובכך נתן שהות לרומאים לבנות מחדש את הצי שלהם ולנצח במלחמה, שלוש שנים אחר כך בקרב אייגוסה.
בתום המלחמה בשנת 241 לפנה"ס, חנו עשרות אלפי שכירי חרב סמוך לקרתגו והחלו לערוך את חישובי השכר אותם עמדו לתבוע מממשלת קרתגו. כאשר חנו הגדול נפגש עם מפקדי הצבא הוא דחה את דרישותיהם, וסירב לשלם את השכר שהבטיח להם חמלקרת בטענה שקרתגו לא תוכל בשום אופן לעמוד בתשלום כה מופרז בשל פיצויי המלחמה לרומא.
חנו הגדול, אדם שמן הלבוש בבגדי פאר, נשא נאום ארוך בפיניקית שכלל לא הובן על ידי מרבית השכירים שדיברו בשבע שפות שונות. בשלב מסוים החיילים הממורמרים לא יכלו לשאת עוד את חזותו ואת דבריו ותקפו את פמלייתו תוך שהם מאלצים את האציל הקרתגי להימלט על סוסו. לאחר שנכשל משא ומתן נוסף פתחו שכירי החרב במלחמה גלויה.
חנו לקח על עצמו את פיקוד הצבא בניסיון לנצחם. הוא הצליח להסיר את מצור המורדים מעל אוטיקה, אולם התקפת נגד מצד המורדים תפסה את צבאו לא מוכן, והוא מצא עצמו נצור עם צבאו המוכה באוטיקה. בהמשך נחלץ חנו מהעיר עם צבאו, אולם כשל בלחימה עם המורדים, והמצור נמשך. בעקבות כישלונו של חנו גויס בקרתגו צבא חדש, תחת פיקודו של חמלקרת, והמורדים הובסו בשנת 238 לפנה"ס.
לאחר שהטיל חניבעל מצור על סגונטום, שיגר הסנאט הרומאי שליחים אל חניבעל בדרישה שיסיר את המצור מעל העיר, אך הוא דחה את הדרישה. המשלחת הרומית פנתה לקרתגו, ושם נחלקו הפוליטיקאים האם להיכנע לדרישות הרומאים ולהסגיר את חניבעל, או לסרב ולגרור בכך מלחמה נוספת עם רומא. חנו הנהיג את הסיעה הפציפיסטית שתמכה בכניעה, אך עמדתו נדחתה.
לאורך המלחמה הפונית השנייה הנהיג חנו את הסיעה המתנגדת למלחמה, ומנע מתגבורות משמעותיות להגיע לחניבעל, בן יריבו, חמלקרת. לאחר קרב קאנאי שלח חניבעל את אחיו מאגו לקרתגו במטרה לשכנע את הסנאט לשלוח לו כוחות נוספים. מאגו שפך בפני חברי המועצה טבעות שנלקחו מסנטורים ואריסטוקרטים רומאים שנהרגו בקרב במטרה להרשימם, אולם חנו תקף אותו בתגובה בסדרת שאלות שהביכו אותו.
לאחר תבוסת חניבעל בקרב זאמה (202 לפנה"ס), הוא היה בין השליחים שנשלחו לשאת ולתת עם הרומאים בדבר הסכם הכניעה.
הערות שוליים

↑  לפי נחום סלושץ, אוצר הכתובות הפניקיות, דביר, 1942, עמ' 129, מדובר בשם מקוצר נפוץ, ומבטאו, לפי התעתיקים הזרים, היה חנֹא (ומכאן הכתיב המודרני המשובש "חנו"); אך ביחסת גניטיב הוא בא כ-Hannonis.
| --- | --- |
בקרת זהויות :  GND: 118720228  VIAF: 20475255   WorldCat (עם VIAF): 20475255
המכון הלאומי לחקר הבנייה

| --- | --- |
 מדינה:  ישראל 
 מטה הארגון:  הטכניון – מכון טכנולוגי לישראל 
 תקופת הפעילות:  1988–הווה (כ־36 שנים) 
 nbri.net.technion.ac.il
 קואורדינטות:  32°46′46″N 35°01′17″E﻿ / ﻿32.779347265299°N 35.021346000008°E﻿ / 32.779347265299; 35.021346000008
 he
 
המכון הלאומי לחקר הבנייה הוקם באוקטובר 1988 במשותף על ידי משרד הבינוי והשיכון והטכניון - מכון טכנולוגי לישראל, על תשתית התחנה לחקר הבניה. מטרתו היא קידום הידע בתחום מדעי הבנייה, והוא אחד ממכוני המחקר הפועלים במסגרת הפקולטה להנדסה אזרחית וסביבתית בטכניון.
תרומת המכון למשק הבנייה בארץ מתבטאת בביצוע מחקרי תשתית, מחקרים יישומיים ובפתרון בעיות ארוכות וקצרות טווח. תחומים נוספים בהם מעורב המכון הם פיתוח טכנולוגיות בנייה מתקדמות ובדיקת התפקוד של בניינים ושיטות בנייה חדשות. בנוסף למחקר עוסק המכון בהפצת ידע הנוצר במסגרת המחקרים.
היחידה לבחינה ולאישור שיטות בנייה חדשות במכון הלאומי לחקר הבנייה בטכניון מונתה לפעילות זו על ידי משרד הבינוי והשיכון היא שיטת בנייה ואף מוצר בנייה חדש, רכיב בנייה חדש, טכנולוגיית בנייה חדשה או מערכת שלמה חדשה המשלבת אחד או יותר של המרכיבים האמורים, או המשלבת בצורה חדשנית ומקורית מוצרים וחומרים שעשויה להיות להם השפעה על בטיחותם או על בריאותם של השוהים בבניין או בסביבתו, והקשורים בשלד ושהתקנות והתקינה הקיימים לא נותנים למכלול הגורמים המקצועיים כלים מתאימים ומספיקים לתכנון או לבדיקת התאמתם לשימוש בבנייה בתנאי הארץ וטרם הוטמעו בתקנות או בתקינה .
נושאי מחקר ופיתוח במכון

הנדסת המבנים: עמידות מבנים בפני רעידות אדמה, תיקון מבנים שניזוקו, הערכת מצב בנייה קיימת, אינטראקציה מבנה-קרקע, שיטות טרומיות מתועשות ושיטות תכן מתקדמות, אופטימיזציה של תכן מבנים, בנייה עם בטונים חזקים במיוחד, מכניקת בטון מזוין, מבנים מרוכבים, מיגון מבנים, בנייה בפלדה ואלמנטי בנייה קלים.
חומרי בנייה וטכנולוגיה: חומרים פולימריים וביטומנים, קורוזיה וקיים, תיעוש ועבודות גימור בבנייה, מיקרו מבנה של חומרי בנייה, תכונות חומרי בנייה, בטונים משורייני סיבים, בטונים בעלי חוזק גבוה, ניתוח ופיתוח חומרי בנייה ומוצרי בנייה חדשים, מחזור חומרים, שימוש בפסולות, שימוש בפצלי שמן, שימוש אפר פחם, שיפור צמנט ומוצריו.
בתחום ניהול וכלכלת הבנייה, המכון חוקר את העלויות השונות של שיטות בנייה ותקנים, עלות מחזור חיים של חומרים, שיטות בנייה וציוד, ניהול אתרי בנייה, ארגון ובקרה, שיטות ניהול, יישום מערכות מידע ממוחשבות ואינטליגנציה מלאכותית בבנייה, מערכות תיב"ם, תיעוש הבנייה, ייעול המימוש של פרויקטים וחיזוי טכנולוגי.
בתחום התפקוד הכולל של מבנים, נבדקים הנושאים הבאים: שילוב היבטים אדריכליים והנדסיים בבנייה, בדיקות מעטפת הבניין, מערכות אלקטרו-מכניות ומערכות סניטריות במבנים, בנייה קלה, פיתוח שיטות בדיקה לתפקוד מבנים, בניינים אינטליגנטיים, פיתוח דרישות המשתמש לתפקוד פנים, הערכות שיטות בנייה, עמידות באש, תפקוד אקוסטי, איכות אוויר פנים, ניצול אנרגיית השמש, תפקוד תרמי.
ראו גם

בנייה ירוקה
הערות שוליים

↑  אנט לנדס־נגר, החפירות במלון גלוריה, סמוך לשער יפו בירושלים:, Israel Antiquities Authority, 2021-10-03, עמ' 309–324, מסת"ב 978-965-406-745-4
| --- | --- |
בקרת זהויות :  NLI: 987007256826805171
קניה במלחמת העולם השנייה

מלחים קנייתים על סיפון שולה מוקשים של הצי המלכותי, 1945
מעורבותה של המושבה הבריטית של קניה במלחמת העולם השנייה (בסוואהילית: Vita vya Pili vya Dunia) החלה עם הכרזת המלחמה על גרמניה הנאצית על ידי האימפריה הבריטית בספטמבר 1939. אף על פי שחלק מהלחימה עם הכוחות האיטלקים התרחשה בקניה עצמה מיוני 1940 עד פברואר 1941, היא נותרה לנכס כלכלי חשוב עבור בעלות הברית וגם תרמה מספר משמעותי של חיילים להילחם בשורות צבא הבריטי.
פרוץ המלחמה

קניה גובלת במזרח אפריקה האיטלקית ועד לצפון, ובתחילת המלחמה חששו שהצבא האיטלקי הגדול בהרבה יתקדם לתוך קניה כפי שעשה לתוך סומלילנד הבריטית. רובאי המלך האפריקנים (KAR), שהיו אחראים להגנה על כל מזרח אפריקה הכבושה על ידי הבריטים עם חיל הגמלים של סומלילנד וכוח ההגנה של סודאן, מנו רק 2,900 איש בשנת 1939, לעומת 250,000 החיילים הקולוניאליים האיטלקים באזור. בצורת בשנים 40–1939 וכישלון יבולים נלווה, שנודע בזמנו כ"הרעב האיטלקי", עודדו גם קנייתים מהאקמבה החקלאית במזרח קניה, שלא הצטרפו באופן מסורתי לצבא במספרים גדולים, להתגייס. מי שהוגדר כאויב זר במושבה נכלא או הושם תחת פיקוח.
מעורבות צבאית

במהלך המלחמה, קניה הייתה אחת מזירות הגיוס החשובות ביותר לצבא הבריטי באפריקה. במהלך המלחמה גויסו 98,240 קנייתים כאסקרים לרובי המלך האפריקאים, שהיוו 30% מכוחה הכולל של היחידה. הרוב המכריע של החיילים מקניה, שרובם היו מתנדבים, היו ברובם המכריע שחורים, אולם מדיניות ההפרדה הגזעית ברובי המלך האפריקאים וביחידות קולוניאליות אחרות גרמה לכך שהם נשלטו על ידי קצינים לבנים ומש"קים. השחורים לא הצליחו להתעלות מעל דרגת קצין הצו הצבאי. חיילים קנייתים שירתו במערכה המוצלחת במזרח אפריקה נגד האיטלקים, כמו גם בקרב על מדגסקר ובמערכה על בורמה, לצד כוחות ממערב אפריקה. הקנייתים שירתו גם בצי המלכותי הבריטי וחלק מהאנשים שירתו גם בחיל האוויר המלכותי. נייג'ל גריי ליקי, מש"ק לבן ששירת ברגימנט רובאי המלך האפריקנים, קיבל לאחר מותו את צלב ויקטוריה על אומץ לבו במזרח אפריקה. בשנת 1942 עבר כל הצי המזרחי הבריטי לקילינדיני שליד מומבסה שבקניה, לאחר שבסיסו הוקמו בקולומבו שבציילון הוא הפך למאוים על ידי היפנים. הלשכה המשולבת של המזרח הרחוק, מוצב של מרכז שבירת הקוד הבריטי בבלצ'לי פארק, הועברה גם היא לבית ספר לשעבר בקילינדיני ב-1942, שם עבדה על פענוח הקודים הימיים היפניים. קניה גם נתנה את שמה לסיירת בריטית ששירתה במהלך המלחמה, אם כי היא לא תרמה ישירות לצוות שלה.